laion/Wikipedia-Exotic huggingface dataset:
Kõrv

Kõrv on selgroogsete elund, mille ülesanne on registreerida keskkonna lainelisi võnkumisi. Ümbritseva keskkonna tajumist kõrvadega nimetatakse kuulmiseks. Koos saadud signaalide analüüsimisega tegeleva närvivõrgustiku osaga moodustavad kõrvad kuulmissüsteemi. Keskkonnana tulevad arvesse kas õhk (maismaa loomadel) või vesi (veeloomadel). Kõrvad on tavaliselt paariselundid. See aitab tuvastada heliallika asukohta ja liikumist ruumis. Kõrv on tasakaalu- ja kuulmiselund. Inimese kõrv jaotatakse anatoomilisest aspektist järgmiselt: väliskõrv, keskkõrv, sisekõrv. Väliskõrva ülesanne on helilained kinni püüda. Keskkõrvas muundatakse helirõhu võnkumine mehaaniliseks võnkumiseks. Keskkõrva läbivad mehaanilised võnkumised muudab närviimpulssideks tigu (anatoomia). Inimese kõrvalest Nahkhiirte kõrvad Kaku kõrv Vibratsioonitundlikkus Puutetundlikkus
Ekstrakt

Ekstrakt ehk tõmmis on ainete segust ekstraheerimisel väljaeraldatud komponentide lahus. Esmaselt saadud lahust võib kontsentreerida lahusti osalise äraaurustamise või üleajamise teel. Farmaatsias on ekstrakt kontsentreeritud tõmmis taimedroogidest, see on enamasti toimeainete vesilahus või piirituselahus. Ekstraktid kuuluvad keerukate farmatseutiliste preparaatide hulka ja neid valmistatakse vastavates tehastes. Keemias on ekstrakt lahus, mis on saadud vedelast või tahkest looduslikust või sünteetilisest ainesegust teatud komponendi(tide) ekstraheerimisel vee või mingi orgaanilise lahusti abil. Kokanduses on ekstrakt toiduaineist pressimise, leotamise või keetmise teel saadud kontsentreeritud vedelik. Näiteks tee-ekstrakt, lihaekstrakt (puljong) jmt. Piltlikult tähendab ekstrakt peamist sisu või asja tuuma. Ekstraktsioon
Tinktuur

Tinktuur (ladina keeles tinctura) on alkoholtõmmis või eetertõmmis, mis tehakse värsketest või kuivatatud droogidest ekstraheerimisel, kasutades ekstrahendina etüülalkoholi vesilahust või harvem dietüüleetrit. Etüülalkoholi sisaldus lahuses on 95, 90, 70, 60, 40, 35 või 20%. Erinevalt ekstrakti valmistamisest lahustit ei aurustata. Tinktuur on vedel preparaat. Raal, A., Tervist ja vürtsi maailma maitsetaimedest, Valgus, Tallinn, 2005
Mikojan-Gurevitš MiG-25

Mikojan-Gurevitš MiG-25 (vene keeles Микоян и Гуревич МиГ-25; NATO koodnimega Foxbat) on Nõukogude Liidus Mikojan-Gurevitši konstrueerimisbüroos projekteeritud ühekohaline ülehelikiiruseline hävituslennuk. 1961. aastal hävituslennukit projekteerima asudes lähtuti eesmärgist, et MiG-25-ga oleks võimalik hävitada suurel kõrgusel mitmekordsel ülehelikiirusel lendavaid Ameerika Ühendriikide lennukeid, nagu Convair B-58 ja XB-70 Valkyrie. Lennuki esmalend toimus 1964. aastal. MiG-25 võeti Nõukogude Liidu lennuväes kasutusele 1970. aastal. MiG-25 suurim horisontaalkiirus oli optimaalsel 17 kuni 22 km kõrgusel, mootorite täisvõimsusel 2,8 Machi (3000 km/h). Laugel laskumisel oleks lennuk arendanud kiirust ka 3 Machi, kuid seda ei võimaldanud kogu kandevkonstruktsiooni ja kütusepaakide ülekuumenemise oht. Kiirusel 2,8 Machi kuumenesid lennuki kaks mootorit kuni 1000 C°, vaatamata kandevkonstruktsiooni kaitseks mootoreid katvatele hõbetatud reflektor- ja soojusisolatsiooni paneelidele, võis mootorite täisvõimsusel lennata mitte kauem kui 5 minutit. MiG-25 tavaline optimaalne lennukiirus suurel kõrgusel piirdus 2300 kuni 2500 km/h, sellisel kiirusel võis MiG lennata mitte kauem kui 40 minutit. 1970. aastate alguses lendasid Siinai poolsaare kohal (mis toona oli Iisraeli kontrolli all) Egiptuses baseerunud Nõukogude MiG-25d tihti kiirusega üle 2,5 Machi. Märtsis 1971 lendas üks lennuk isegi kiirusega 3,2 Machi. Piloodil õnnestus maanduda, kuid nii kiire lennu tõttu kuumenesid lennuki mootorid üle ja neid polnud enam võimalik parandada. MiG-25 ületas helikiiruse ainult mootorite järelpõlemisrežiimil. Pärast seda kui Nõukogude Liidu sõjaväelendur Viktor Belenko põgenes 6. septembril 1976 MiG-25P-ga Hakodatesse Jaapanis, sai maailma avalikkus ülevaate MiG-25 tegelikust lennuvõimekusest, mis oli selle sündmuseni Läänemaailma asjatundjate ringkonnas ülehinnatud. MiG-25-st on mitmeid modifikatsioone. Meeskond: 1 Pikkus: 19,75 m Tiivaulatus: 14,01 m Kõrgus: 6,10 m Tühimass: 20 000 kg Suurim stardimass: 36 720 kg Mootor: 2 × 101,1 kN, Tumanski R-15B-300 järelpõlemisega turboreaktiivmootorid Suurim kiirus: 3000 km/h (Mach 2,82) 13 000 m kõrgusel ca 5 minuti jooksul Tegevusraadius: 1730 km Lennulagi: 22 000 kuni 24 000 m Relvastus: õhk-õhk tüüpi raketid MiG-25 Eesti Lennundusmuuseum
Viraat

INS Viraat (R22) (sanskriti विराट) oli india Centaur klassi lennukikandja. See osteti Briti Kuninglikult Mereväelt 1986. aastal ja võeti kasutusele mais 1987. Juulis 2016 tegi laev oma viimase sõidu ja kanti maha 6. märtsil 2017. 2021. aastal alus lammutati. Enne ümberehitust kandis nime HMS Hermes. 1999–2001 tehti laeval kapitaalremont. Nimi "Viraat" tähendab "hiiglane". Pikkus: 226,5 m Laius: 48,8 m Veeväljasurve: 23 900 t Kiirus: 28 sõlme http://www.thehindu.com/news/national/ins-viraat-bows-out-of-service/article17416652.ece https://www.indiannavy.nic.in/node/1179 http://www.bharat-rakshak.com/NAVY/Ships/Active/183-INS-Viraat.html
NAe São Paulo

NAe São Paulo (A-12) oli Brasiilia Clemenceau klassi lennukikandja ja Brasiilia mereväe lipulaev. See osteti Prantsusmaalt 2000. aastal 12 miljoni USD eest ja võeti kasutusse 2001. Prantsusmaa mereväes 1959–2000 kandis laev nime Foch (R 99). 22. novembril 2018 lahkus lennukikandja teenistusest. 12. märtsil 2021 müüdi see 10 550 000 reaali ehk 1 919 857 USA dollari eest vanarauaks. Laevale mahtus 40 õhusõidukit, nende seas A-4 Skyhawk lennukid ja mitmesugused helikopterid. Pikkus: 265 m Laius: 51,2 m Veeväljasurve: 24 400 t Kiirus: 32 sõlme Meeskond: 1300 inimest
Saint Vincent

Saint Vincent on saar Väikestes Antillides, Saint Vincent ja Grenadiinide peasaar. Pindala 346 km2. Saarel elab umbes 110 000 inimest. Kõrgeim tipp on Soufrière'i vulkaan 1234 m. Saint Vincenti ROK-i maakood on VIN.
Silvia Rannamaa

Silvia Rannamaa (kuni 1940 Sylvia Hypponen; siis S. Kulgevee 3. märts 1918 Tallinn – 19. aprill 2007 Tallinn) oli eesti kirjanik, kes sai tuntuks noortejutustustega "Kadri" (1959) ja "Kasuema" (1963). Ta sündis Tallinnas soomlase ja eestlanna tütrena. Keskhariduse omandas ta Tallinna Tütarlaste Kommertsgümnaasiumis. Aastatel 1943–1944 õppis ta Tartu Ülikooli filosoofiateaduskonnas. Silvia Rannamaa esimene abikaasa oli Nikolai Kulgevee ja kolmas abikaasa oli Harald Suislepp. Tema silmapaistvaimad teosed on noorsoojutustused "Kadri" (1959) ja "Kasuema" (1963). Neid on tõlgitud vene, läti, leedu, slovaki, tšehhi, armeenia ja gruusia keelde. Jutustuse "Kasuema" ainetel valmis 1985. aastal mängufilm "Naerata ometi". Hiljem on Silvia Rannamaa avaldanud lüürilise muinasjutukogu "Nösperi Nönni Natuke" (1977) ning lühijuttude kogumikud "Kui lapsed mõtlema hakkavad" (1971) ja "Väikese käpa jälg" (1985). Lisaks on ta kirjutanud ka näidendeid, novelle ja luuletusi; tuntuim luulekogu on 2005. aastal ilmunud "Sinule, ema!". Tagasivaate oma elule ja ühiskonnale, kus ta elas, tegi Silvia Rannamaa kahes mälestusteraamatus: 1990. aastal ilmunud teoses "Maast madalast" ja 1998. aastal ilmunud raamatus "Ja vaimuvara ka". 2006 – Valgetähe IV klassi teenetemärk Album Academicum Universitatis Tartuensis 1918-1944 Haudi
Joseph Chatoyer

Joseph Chatoyer (surnud 14. märtsil 1795) oli garifuna kariibi pealik, kes juhtis ülestõusu Briti koloniaalvõimude vastu Saint Vincentil. Ta on Saint Vincenti ja Grenadiinide rahvuskangelane.
Baat

Fail:10 Baht Münze Thailand.png Baat (ka baht või bath, tai keeles บาท, latiniseeritult enamasti baht) on Tai rahaühik sümboliga ฿. Baadi ISO 4217 kood on THB. 1 baat jaguneb 100 satangiks. 1 baat = 0,349277 Eesti krooni (30. aprill 2007) 1 baat = 0,027 eurot (20. aprill 2021)
Taimõri järv

Taimõri järv on järv Venemaal Taimõri poolsaarel. Septembrist juunini on kaetud jääga. Pindala 4560 km², suuruselt Venemaa neljas järv. Suurim sügavus on 26 m, keskmine sügavus 2,8 m. Vee temperatuur augustis on +8°С, talvel veidi üle 0°С. Järv on kalarikas.
Oleksandrivsk

Oleksandrivsk on linn Ukrainas Luhanski oblastis Luhanski Artemivski rajooni haldusalas. Linnas elas 2001. aasta seisuga 7045 inimest ja 2011. aasta seisuga 6709 inimest. Asula geograafilised koordinaadid on 48° 34′ 47″ N, 39° 11′ 51″ E. See asub Luhanski linna kõrval.
Aleksandrovsk

Aleksandrovsk on mitme asula nimi: Aleksandrovsk (Permi krai), linn Venemaal Permi oblastis Aleksandrovsk (Irkutski oblast), küla Venemaal Irkutski oblastis Aleksandrovsk (Murmanski oblast), suletud haldusüksus Venemaal Murmanski oblastis Aleksandrovsk-Sahhalinski linna endine nimi Zaporižžja linna endine venepärane nimi Oleksandrivski linna venepärane nimi Belogorski linna endine nimi Venemaal Amuuri oblastis
Trimmer

Trimmer on mitme tähendusega sõna: Trimmer on väike muudetava parameetriga elektroonikakomponent, näiteks trimmerkondensaator või seadetakisti, mida kasutatakse elektroonikalülituse esmareguleerimisel. Trimmer on kütja abi laeval. Trimmer on metsanduses ja aianduses kasutatav mootoriga varustatud käsi-tööriist. Trimmer on juuksurite tööristad juuksetrimmer ja habemetrimmer otsing juuksetrimmer otsing habemetrimmer
Armia Krajowa

Armia Krajowa (ligikaudne tähendus 'Koduarmee, Kodumaa-armee', 'Sisearmee') oli Poola vastupanuarmee 1942–1945. Tadeusz Bór-Komorowski Leopold Okulicki Stefan Rowecki (Grot) Paul Zenon Wos mjr/ppłk Aleksander Krzyżanowski "Wilk" Batalion Chrobry I Batalion Chrobry II Batalion Czata 49 Batalion Gustaw Batalion Kiliński Batalion Kiliński Batalion Kiliński Batalion Miotła Batalion Parasol Batalion Pięść Batalion Ruczaj Batalion Ruczaj Batalion Sokół Batalion Wigry Batalion Zośka Szare Szeregi: Tadeusz Jarosz "Topaz", Andrzej Heppen "Stasiek" Szare Szeregi Armia Krajowa November 11, 2008 Armia Krajowa Armia Krajowa Die "Stunde W" Home Army POLAND: HERE IS THE RECORD Polish resistance Warsaw Uprising 1944 World War II - Poland Warsaw Uprising Museum
Dalsland

Dalsland on ajalooline maakond (rootsi keeles landskap) Rootsi edelaosas Götalandil. See jaguneb halduslikult Västra Götalandi lääni ja Värmlandi lääni vahel. Folkmängd i landskapen den 31 december 2020
BE

BE võib tähendada järgmist: Bachelor of Engineering Be võib tähendada järgmist: berülliumi sümbol Be saar on Madagaskarile kuuluv saar .be on Belgia tippdomeen be on valgevene keele ISO 639-1 kood
Friedrich Schiller

Johann Christoph Friedrich von Schiller (10. november 1759 Württemberg – 9. mai 1805 Weimar) oli saksa luuletaja, filosoof, ajaloolane ja näitekirjanik. Elu viimastel aastatel (1788–1805) oli tal lähedane sõprus Johann Wolfgang Goethega, kellega ta arutas paljusid esteetikaprobleeme – Schiller julgustas Goethet lõpetama enda alustatud skitse. Sõprusperioodi Goethega on nimetatud ka Weimari klassitsismiks. Koos Goethega valmis satiiriliste lühijuttude kogum "Kseeniad", kus nad mõlemad ründasid oma esteetiliste vaadete vaenlasi. Friedrich sündis sõjaväearsti peres. Ta õppis sõjaväeakadeemias õigus-, hiljem arstiteadust. 7. septembril 1802 tõsteti ta aadliseisusse. Puhtus asub Schilleri mälestussammas, mis on üks esimesi temale püstitatud mälestussambaid maailmas. Veel varasem Schilleri mälestussammas asus Helmes. "Inimese esteetilisest kasvatusest" Franz Schiller, "Lääne-Euroopa uue aja kirjandusajalugu", I köide, Teaduslik Kirjandus, Tartu 1941, lk 167–191 "XVIII sajandi väliskirjandus". Valgus, Tallinn 1973, lk 385–416 ja 431–433 Peter Lahnstein, "Schilleri elu". Tõlkinud Vilma Jürisalu, Eesti Raamat, Tallinn 1992, 392 lk Claudia Pilling, Diana Schilling, Mirjam Springer, "Friedrich Schiller". Tõlkinud Maie Keek. Sari Klassikud. Kirjastus Ilo, Tallinn 2008, 152 lk Schilleri luuletusi koos Paul Kuuse tõlgetega
Milo Ventimiglia

Milo Anthony Ventimiglia (sündinud 8. juulil 1977 Anaheimis Californias) on USA filminäitleja. Ta on tuntud peamiselt mässulise Jess Marianona telesarjast "Gilmore'i tüdrukud" ja kangelase Peter Petrellina draamasarjas "Kangelased". Lisaks kehastas ta Robert "Rocky Jr." Balboat 2006. aasta kinofilmis "Rocky Balboa". Aastast 2016 mängib ta tuntud NBC draamasarjas "This is Us,, ( "Meie elu,,) Jack Pearson'i. Teda ja tema õdesid kasvatati kui lacto- veganeid, samuti ta ei suitseta ega tarbi alkoholi. Milo Ventimiglia andmekogus IMDb (inglise) Divide Pictures
Rein Maran

Rein Maran (kuni 25.01.1937 Rein Hüts;[viide?] sündinud 13. septembril 1931 Tartus) on eesti filmioperaator ja -režissöör. Ehkki ta on väga laia ampluaaga filmimees, on ta suurimat tunnustust pälvinud oma loodusfilmidega. 1972. aastal lõpetas ta Üleliidulise Riikliku Kinematograafia Instituudi teadusfilmi operaatorina. Rein Maran oli aastail 1952–1956 vangis nõukogudevastases noorteorganisatsioonis osalemise pärast. 1967. aastast töötas ta Tallinnfilmis, hiljem Eesti Telefilmis. Tema eestvõttel[viide?] asutati 1964. aastal fotogrupp Stodom ja 1989 Tallinna Fotoklubi. Aastail 1989–1993 oli ta Eesti Kinoliidu juhatuse esimees. 1996. aastast on ta Tallinna Pedagoogikaülikoolis kultuuriteaduskonna filmi ja video õppetooli õppejõud. Paljud tema loodusteemalised filmid kajastavad vähem või rohkem ka rahvapärimusi. Marani filmiloomingut on kasutatud ka teiste režissööride mängu- ja dokumentaalfilmides. Rein Marani abikaasa Margit Maran on paljude tema loodusfilmide monteerija ja toimetaja. Rein Maranil on pojad Tiit Maran (s 1959, bioloogiadoktor), Uko Maran (s 1966, filosoofiadoktor teoreetilise ja arvutikeemia alal), Timo Maran (s 1975, biosemiootika doktor ja luuletaja) ja Arbo Maran (s 1985) ning tütar Kärt Maran (s 1980, tootedisainer ja ehtekunstnik). 1984 – Eesti NSV suur looduskaitsemärk 1986 – Eesti NSV teeneline kunstitegelane 1987 – Eesti NSV riiklik preemia 1991 – Eerik Kumari looduskaitsepreemia 1996 – Eesti Kultuurkapitali audiovisuaalse kunsti sihtkapitali elutööpreemia (filmilooming) 2000 – Valgetähe IV klassi teenetemärk 2008 – Eesti Vabariigi kultuuripreemia elutöö eest 2011 – PÖFFi elutööpreemia Rein Marani tutvustus Eesti Filmi Andmebaasis Eesti riiklike teenetemärkide kavaleride andmebaas presidendi kantselei kodulehel (president.ee). "PÖFF pärjab elutööpreemiaga nelja teenekat filmimeest"[alaline kõdulink] ERR, 28. november 2011 Maran, R. Ööbikut ei tohi reeta. Rein Marani elu filmides [vahendanud Alo Lõhmus; lisa: DVD digitaalselt restaureeritud filmidega "Rabade vaikuses", "Tutkad", "Tavaline rästik" ja "Nõialoom"]. Tallinn: Maalehe Raamat 2011. Olev Remsu. Inimene ei reeda. Sirp, 3. november 2011. Loodusfilmide autor Rein Maran Venemaa vangilaagrist: see oli väga huvitav ülikool Looduse tunnetamise võimalikkusest. Rein Maran, TEDxTallinn, 2013 Raamat ja näitus: loodusfilmimees Rein Maran tähistab 80. juubelit. Eesti Ekspress, 13. september 2011
Kollektsioneerimine

Kollektsioneerimine on mingit kindlat laadi esemete kogumine ja nende uurimine. Eri laadi kollektsioneerimisobjekte on väga palju, näiteks raamatud, mündid, ordenid, postmargid, pastakad jne. Erinevatele kollektsioneerimisaladele ja nende kollektsionääridele on pandud ka nimed. Näiteks müntide kogumine on numismaatika ja müntide koguja on numismaatik. Harrastuste loend Herbaarium
Numismaatik

Numismaatik on inimene, kes tegeleb numismaatikaga ehk müntide kogumisega. Gustav Matto Andrzej Piwowarczyk Gustav Paul Johannes Sachsendahl
Parafeerimine

Parafeerimine on diplomaatias dokumendi, ennekõike läbi räägitud välislepingu teksti kinnitamine lepinguosaliste volinike allkirjade või initsiaalidega, et märkida lepingu autentsust ja lõplikkust. Parafeerimine toimub enne vormikohast allkirjastamist ja märgib, et tekst annab õigesti edasi läbirääkimiste ajal saavutatud kokkuleppe. Parafeerida võib kogu lepingut või selle osi. Näiteks parafeerisid Gruusia ja Moldova 29. novembril 2013 assotsiatsioonileppe Euroopa Liiduga. "Gruusia ja Moldova parafeerisid ELiga assotsiatsioonileppe" Postimees, 29. november 2013
Marie d'Agoult

Marie Catherine Sophie de Flavigny [mar'ii katr'iin sof'ii dö flavinj'ii], vikontess de Flavigny (31. detsember 1805 – 5. märts 1876; abielus krahvinna Marie d'Agoult [mar'ii dag'uu]; kirjanikunimi Daniel Stern) oli kirjanik ja Ferenc Liszti armuke. Ta sündis Saksamaal Frankfurdis Maini ääres. Tema vanemad olid Alexander Victor François de Flavigny (1770–1819) ja Maria Elisabeth Bethmann (1772–1847). Ta abiellus 16. mail 1827 Charles Louis Constant d’Agoult'ga (krahv d'Agoult'ga) (1790–1875), mille kaudu sai temast krahvinna d'Agoult. Neil oli kaks tütart, Louise (1828–1834) ja Claire (1830–1912). 19. augustil 1835 nad lahutasid abielu. Aastatel 1835–1839 elas Marie abiellumata koos helilooja Ferenc Lisztiga (1811–1886). Neil olid lapsed Blandina, Cosima ja Daniel. Blandinast (1835–1862) sai tulevase Prantsuse peaministri Émile Ollivieri esimene abikaasa, kuid ta suri noorelt. Cosima (1837–1930) oli algul abielus tuntud pianisti ja dirigendi Hans von Bülowiga ning hiljem helilooja Richard Wagneriga. Daniel (1839–1859) oli andekas pianist, kuid suri varases eas tuberkuloosi. Marie suri Pariisis ning maeti Père-Lachaise'i kalmistu 54. ossa. Marie d'Agoult' tuntuim teos on "Histoire de la Révolution de 1848" ("1848. aasta revolutsiooni ajalugu"), mille ta kirjutas Daniel Sterni nime all.
Saadik

Erakorraline saadik ja täievoliline minister (vahel ka lihtsalt minister; prantsuse keeles envoyé extraordinaire et ministre plénipotentiaire) on suursaadikust madalam ja minister-residendist kõrgem diplomaatiline ametiaste, saatkonna juht. Tänapäeval saadiku ametiastet devalveerumise tõttu praktikas ei kasutata (suursaadiku ametiaste on muutunud üldkasutatavaks). Eesti Vabariigi viimane ametis olev saadik oli August Torma, kes suri 12. märtsil 1971. Tavakasutuses on eesti keeles tänapäeval saadiku ja suursaadiku ametiastmed lootusetult segi aetud. Nii nimetatakse Torsten Örni 2004. aastal eesti keeles ilmunud raamatus "Milleks diplomaatia?" (tõlkinud Eimar Rahumaa) suursaadikut saadikuks ja saadikut envoyé'ks, millist sõna eesti keeles ei ole. Alaline esindaja Eesti saadikute loend Minister-resident Suursaadik Täievoliline esindaja Nõukogude Liidu saadikute loend
Heroes

See artikkel räägib seriaalist. Teiste tähenduste kohta vaata lehekülge Heroes (täpsustus). "Heroes" (vahel ka "Kangelased") on 2006. aastal esimest korda eetris olnud USA ulme-draamasari, mille looja on Tim Kring. Sari räägib tavalisena tunduvatest inimestest, kes ootamatult avastavad, et neil on uskumatud võimed (nt telepaatia, lennuoskus, ajas rändamine, tuleviku nägemine jpt). Nende nn "kangelaste" ülesandeks on eesseisva kohutava katastroofi ärahoidmine ja inimkonna päästmine. Claire Bennet (Hayden Panettiere) – Mr. Benneti adopteeritud tütar, kes elab Texases ja kellel on võime end tervendada. Isaac Mendez (Santiago Cabrera) – New Yorgis elav kunstnik, kel on võime tuleviku maalida. Matt Parkman (Greg Grunberg) – Los Angeleses elav politseinik, kel on võime teiste inimeste mõtteid kuulata. Nathan Petrelli (Adrian Pasdar) – New Yorgis elav poliitik, kel on võime lennata. Claire Bennet on tema tütar. Peter Petrelli (Milo Ventimiglia) – Nathani noorem vend; suudab teiste kangelaste, kelle läheduses ta on olnud, võimeid absorbeerida. Hiro Nakamura (Masi Oka) – Tokyost pärit programmeerija, kel on võime ajas rännata, aega seisma panna ja teleporteeruda. Niki Sanders (Ali Larter) – Las Vegases elav endine striptiisitar, D.L-i abikaasa ja Micha ema. Omab üliinimliku tugevust, mida saab kasutada ainult siis, kui tema lõhestunud isiksuse teine pool, varalahkunud kaksikõde Jessica, välja ilmub. D.L. Hawkins (Leonard Roberts) – endine vang, kel on võime läbi tahkete objektide minna ja nende kuju võtta. Micah Sanders (Noah Gray-Cabey) – D.L-i ja Niki poeg, kel on võime elektroonilisi seadmeid manipuleerida. Mr. Bennet (Jack Coleman) Simone Deveaux (Tawny Cypress) Mohinder Suresh (Sendhil Ramamurthy) Ametlik koduleht Heroes Wiki Heroes andmekogus IMDb (inglise) Eestikeelne lisainfo
Noot (diplomaatia)

Noot on diplomaatias kindlat kirjalikku vormi ja sõnastust järgiv teadaanne, mis saadetakse kas saatkonnast välisministeeriumisse või vastupidi. Noodi põhilised liigid on verbaalnoot ja ministeriaalnoot. Verbaalnoot on allkirjastamata, pitseeritud, kolmandas isikus kirjutatud noot, mille parafeerib esinduse juht või sisu eest vastutav ametnik. Verbaalnoodi sisu on teavitav, memo-tüüpi. Grammatilise vormi tõttu nimetatakse verbaalnooti ka "kolmanda isiku noodiks" (inglise keeles lühend TPN). Sõna "verbaalnoot" tõi eesti keelde fraasi note verbale tõlkena Tiit Pruuli. Ministeriaalnoot on esinduse juhi allkirjastatud noot asukohariigi välisministrile, millega edastatakse tähtsamaid teateid. Peamiselt kasutatakse seda välislepingute sõlmimiseks identse sisuga nootide vahetamise teel. "Õpetaja"[alaline kõdulink] Postimees, 15. märts 2006
Kurejärv

Kurejärv on väikejärv Valgamaal Otepää vallas, Otepääst 4,5 km lääneedela pool. Kurejärv Eesti looduse infosüsteemis (vaadatud 8. veebruaril 2015) Kurejärv veebiportaalis eestigiid.ee
Roosärg

Roosärg (Scardinius erythrophthalmus) on karpkalaliste seltsi kuuluv kala. Suurus on tavaliselt 20–30 cm (maksimaalselt kuni 50 cm) ja raskus 250–300 g (maksimaalselt 2–3 kg). Keha on suhteliselt kõrge, suu ülaseisune, värvuselt on selg hallikasroheline kuni pruunikasroheline, küljed kuldkollaka läikega, kõhu alune hõbedaselt hele. Seljauim paikneb kehauime suhtes eespool. Uimed on oranži kuni punaka tooniga. Roosärge esineb Euroopas, Püreneedest Uuraliteni ja Lõuna-Soomest Põhja-Itaalia ja Põhja-Makedooniani. Eelistab mudase põhjaga järvesid ja aeglase vooluga jõgede soppe, esineb ka riimveelises rannikumeres. Roosärg on soojalembene ja parves liikuv kala, kes hoidub enamasti veekogu taimestikuvööndi ülemistesse kihtidesse, toitub enamasti noorte veetaimede võrsetest, putukatest ja nende vastsetest. Roosärg on võrdlemisi sarnane särjega, kellega tihti elab samas veekogus. Eestis tavaline püügikala. Eesti kalade süstemaatiline nimestik Roosärg andmebaasis eElurikkus Roosärg TÜ Loodusteadusliku veebipõhises õpikeskkonnas Ajakiri Kalastaja: EESTI VETE KALU: Roosärg. Ralf Mae
Berliini konverents

Leidub mitmeid konverentse, mida nimetatakse Berliini konverentsiks: Berliini konverents (1878): Vene-Türgi sõja järgne kohtumine Berliinis; Berliini konverents (1884–1885): kolooniate jagamisest Aafrikas; Berliini konverents (1954): külma sõja aegne kohtumine USA, Prantsusmaa, Suurbritannia ja NSV Liidu vahel.
Jean Baudrillard

Jean Baudrillard (29. juuli 1929 – 6. märts 2007) oli prantsuse postmodernistlik kultuuriteoreetik. Baudrillard võttis kasutusele simulaakrumi mõiste juhtumi kohta, kus millegi kujutis muutub algupärandist tähtsamaks ning lõpuks elatakse vaid näivuste keskel. "Le Système des Objets" ("Objektide süsteem", 1968) "Pour une critique de l'économie politique du signe" ("Märgi poliitilise ökonoomia kriitikad", 1972) "Le Miroir de la production" ("Tootmise peegel", 1973) "L’Échange symbolique et la mort" ("Sümboolne vahetus ja surm", 1976) "Oublier Foucault" ("Unustada Foucault", 1977) "De la séduction" ("Võrgutamine", 1979) "Simulacres et Simulation" ("Simulaakrumid ja simulatsioon", 1981) "La Transparence du mal" ("Kurjuse läbipaistvus /transparents/", 1990) "Simulaakrumid ja simulatsioon", Kunst 1999 "Ameerika", Eesti Raamat 2007 "Kunsti vandenõu", Eesti Kunstiakadeemia Kirjastus 2020 Humanitaaruuringute Akadeemia (Moskva) liige Genosko, Gary 2007. Jean Baudrillard’s Contributions to Semiotic and Structural Studies. International Journal of Baudrillard Studies 4(3). (Varem ilmunud väljaandes Semiotix 9, 2007.)